“Ek het die see voor my gesien en ’n kalm omgewing. Dis waar ek aan die naam vir die liedjie gekom het,” vertel hy.
Op skool het hy op musiekgeleenthede en in die koor gesing. Hy was nege jaar oud toe hy in ’n musiekateljee ’n demoliedjie opneem. CeeLo Green, ’n Amerikaanse sanger en Grammy-wenner, het die demo gehoor en Mykyle begin mentor. Hy het glo selfs vir Mykyle gesê hy gaan nog eendag ’n ster wees.
“Dit was ongelooflik om met CeeLo saam te werk, want ek het ’n groot bewondering vir hom en is ’n groot aanhanger van sy werk,” sê Mykyle.
Hy is ’n musiekvervaardiger en rapper. In sy volgende enkelsnit, wat in Augustus bekendgestel word, gaan sy aanhangers ’n voorsmakie van sy rapvaardighede kry. Mykyle, wat 13 000 volgers op Instagram het, het hulle onlangs vermaak toe hy die Amerikaanse rapper Drake se treffer God’s Plan aanpak.
“Ek ontvang tuisonderrig en dis uitstekend vir my loopbaan, want dit laat my tyd toe om daarop te fokus om ’n beter kunstenaar en musikant te word.”